**Stærðfræði**

**Kennari**: Hjördís Rut Jónsdóttir

**Almennt um kennsluna:** Samkv. stundaskrá eru 6 kennslustundir á viku tileinkaðar stærðfræði. Greinin er að auki samtvinnuð inní aðrar námsgreinar með ýmsum hætti. Við erum meðvituð um að í daglegu lífi grípum við oft til stærðfræðinnar við hin ýmsu tækifæri og einblínum á, að við leik og nám séu gripin tækifæri sem bjóðast við að túlka stærðfræði úr ýmsum athöfnum og átta okkur á hvenær við grípum til hennar og hvaða aðferðum við beitum.

Samkv. aðalnámskrá grunnskóla eru grunnþættir menntunar sex: heilbrigði og velferð, jafnrétti, lýðræði og mannréttindi, læsi, sjálfbærni og sköpun. Leitast skal eftir að tengja þessa þætti inní form kennslunnar eins og kostur er.

**Námsgögn:** Sproti 2a nemendabók og æfingabók, Sproti 2b nemendabók og æfingabók, Stærðfræði 1c, Stærðfræði 2A, gagnvirkt efni og námsleikir, Stærðfræðispæjarar verkefni af Skólavefurinn.is. Ítarefni frá kennara sem og náttúra okkar og umhverfi.

Við stærðfræðikennslu 2.bekkjar er kennslunni skipt upp sjö flokka námshæfniviðmiða sem að nýtt eru sem þræðir í gegnum kennsluna, aðferðir og námsgögn.

Námshæfniviðmiðin eru flokkuð og útskýrð á eftirfarandi hátt:

* **Geta spurt og svarað með stærðfræði**
  + Að nemendur geti tekið þátt í samræðum um spurningar og svör sem eru einkennandi fyrir stærðfræði. Þeir geti leyst stærðfræðiþrautir sem gefa tækifæri til að beita innsæi og ígrundun og notað áþreyfanlega hluti og eigin skýringarmyndir. Þekki og vinni með talnalínur, leysi einfaldar stærðfræðiþrautir og geti túlkarð og lesið einföld myndrit sem að tengjast stærðfræði.
* **Að kunna að fara með tungumál og verkfæri stærðfræðinnar**
  + Að nemendur læri að nýta sér hlutbundin gögn við rannsóknir á stærðfræðilegum viðfangsefnum í átt að lausn. Þeir þekki vel og skilji eiginleika +,-,=, > og <. Nemendur getið tekið þátt í samræðum um stærðfræðileg verkefni og þjálfist í notkun á vasareikni.
* **Vinnubrögð og beiting stærðfræðinnar**
  + Að nemendur þrói fjölbreittar lausnarleiðir og geti unnið í samvinnu við aðra í leit aðlausnum og rætt lausnarleiðir. Þeir þekki einnig verðgildi peninga og kynnist því hvar og hvenær við getum nýtt okkur stærðfræði.
* **Tölur og reikningur**
  + Að nemendur nái góðum tökum á tölunum 0-100. Þeir geti raðað þeim í röð og borið saman. Noti tugakerfisrithátt og þrói hentugar aðferðir sem að byggja á skilningi við samlagningu og frádrátt. Einnig að þeir þekki hugtökin helmingur, tvöfalt fleiri og helmingi minna.
* **Algebra** 
  + Geti búið til mynstur eftr ákveðnum regum og tjáð sig um mynstur sem að búin eru til út frá ákveðnum reglum.
* **Rúmfræði og mælingar**
  + Geti mælt lengd með óstöðluðum mælieiningum. Greini formin hringur, þríhyrningur, ferningur, rétthyrningur, sexhyrningur, fimmhyrningur, átthyrningur, trapisa, sívalningur, pýramýdi, kúla og tígull. sem og kunni að spegla og hliðra einföldum formum. Þeir þekki einig hugtökin þyngd, tími, hitastig og lengd.
* **Tölfræði og líkindi**
  + Að nemendur geti tekið þátt í umræðum um tilviljanir og líkur. Þeir geti talið, flokkað, skráð og lesið uppýsingar í töflu og súlurit og rætt niðurstöður.

Tekið skal fram við það sem að á undan er getið er verið að horfa til viðmiða. Leitast skal við að aðlaga námið við þarfir hvers og eins nemenda og leggja þeim til bjargir við námið í öllum námsgreinum ef þurfa þykir. Í kennslunni er leitast eftir að hver og einn nemandi fái verkefni sem að hæfir getu hans og þroska og þá horft til sértækra námsörðugleika sem og bráðgerra einstaklinga.

Námið er metið með símati og umsögn í lok annar.

|  |  |  |
| --- | --- | --- |
|  | **2.bekkur** |  |
| **Tímabil** | **Viðfangsefni** | **Námsmat og uppbrot** |
| **23.ág-27.ág** |  |  |
| **30.ág-3. sept.** | Flokkun, hvað er sameiginlegt, fjöldi (striktákn) | 26.ágúst skólasetning. |
| **6-10. sept.** | Flest, mest, fæst, minnst, jafn margir | 7. sept – Skólakynning  8. sept – Alþjóðardagur læsis |
| **13.-17. Sept.** | Form, hringur, þríhyrningur, ferningur, sexhyrningur, trapisa, ferhyrningur. |  |
| **20-24. sept.** | Tölur, talning, sívalningur, átthyrningur |  |
| **27.sept-1.okt.** | Tölur, talning, tölustafaskrift, mengi, stök í mengi. |  |
| **4.okt.-8.okt.** | Tölur, talning, peningar (1kr, 5kr 10kr) | 8.okt. regnbogahátíð. |
| **11.-15.okt.** | Mælingar með reglustiku og óstöðluðum einingum. | 11. okt. Dansvika hefst. 15.okt. starfsdagur. |
| **18.-22. okt.** | Samlagning og frádráttur - tíuvinir |  |
| **25.-29.okt.** | Samlagning og frádráttur – tíuvinir, klukka (heill og hálfur tími) | 26. okt fyrsti vetrardagur |
| **1-5.nóv.** | Samlagning og frádráttur - tíuvinir |  |
| **8-12. nóv.** | Samlagning og frádráttur – tíuvinir, hitastig. | 10. nóvember starfsdagur |
| **15.-19. nóv.** | Samlagning og frádráttur – tíuvinir, víxlreglan | 18.nóv. kaffihúskvöld |
| **22.-26. Nóv.** | Samlagning og frádráttur – tíuvinir, víxlreglan | 25. nóv Jólaþemasíðdegi  1.des Fullveldisdagurinn |
| **29.nóv.-3.des.** | Samlagning og frádráttur – tíuvinir, lóðrétt, lárétt og ská. |  |
| **6.-10. desember** | Samlagning og frádráttur – tíuvinir, lóðrét, lárétt og ská. |  |
| **13. og 16. des** | Peningar heiti þeirra, skipta jafnt. | Jólaball og Litlu jól |